
Kakav je ***[propis](https://pitajucene.com/search/Propis/questions/ "Pretraži pitanja o propisima")*** spavanja nakon ikindija-namaza i kakav je stepen vjerodostojnosti hadisa u kojem se spominje zabrana?


* 
* 
* 
* 
* 
* 
* 

 
Kakav je propis spavanja nakon ikindija-namaza?

Nema smetnje u spavanju nakon ikindija-namaza, i u tome nema ništa sporno, zato što nije ništa po pitanju toga vjerodostojno preneseno od Allahovog Poslanika, ﷺ, niti ikoga od njegovih ashaba, i osnova je dozvoljenost. Nema harama osim u onome što su haramom učinili Uzvišeni Allah ili Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, tako da onaj ko bez dokaza kaže za neku stvar da je zabranjena ili dozvoljena, takav je uveo u vjeru ono što Allah nije dozvolio. ***[Hadis](https://pitajucene.com/search/Hadis/questions/ "Pretraži pitanja o hadisima")*** koji je raširen: “Ko bude spavao nakon ikindije pa izgubi razum, neka ne krivi za to osim sebe”, nema vjerodostojan lanac prenosilaca. Zabilježili su ga Ebu Ja’la i drugi od Aiše, radijallahu anha, i prenosi se od Abdullaha ibn Amra, kojeg je uvrstio Ibnul-Dževzi u svoju zbirku apokrifnih hadisa ”El-Mevdu’at”.


Rečeno je Lejsu ibnu Sa’du: “Spavaš nakon ikindije, a prenosi Ibnu Lehi’a od Amra ibnu Šu’ajba, on od njegovog oca, a on od njegovog djeda, da je Allahov Poslanik, ﷺ, rekao… pa je spomenuo prethodni hadis…”, a Lejs, rahimehullah, odgovorio je: “Neću da ostavim ono što mi koristi radi hadisa koji prenosi Ibn Lehi’a.”


Sulejman b. Nasir el-‘Ulvan  

Burejda, 02.04.1422. h.god.


Preveo: ***[Amir Smajić](https://pitajucene.com/search/Amir+Smaji%C4%87/answers/ "Pretraži odgovore od mr. hfz. Amir Smajić")***, hfz.


